Markus Mattsson

Markus Mattsson (s. 30. heinäkuuta 1957 Suoniemi) on suomalainen yrittäjä ja yritysjohtaja, samoin kuin ammattilaisuransa lopettanut jääkiekkomaalivahti. Mattsson oli ensimmäinen suomalaismaalivahti Pohjois-Amerikan ammattilaiskaukaloissa. ==Ura== Mattsson pelasi Suomessa vain tamperelaisjoukkueissa. Ilvestä hän edusti kaudet 1973–1977 ja Tapparaa Pohjois-Amerikasta paluunsa jälkeen 1984–1987. Tapparassa Mattsson voitti kaksi Suomen mestaruutta. Yhteensä hän pelasi SM-sarjassa ja -liigan runkosarjassa 199 ottelua, joista 155 kentällä. Pudotuspeleissä hän oli kentällä jokaisessa pelaamassaan 17 ottelussa. Pohjois-Amerikassa Mattsson pelasi seitsemän kautta. Kesällä 1977 hänet varattiin sekä NHL:ään että WHA:han. Mattsson siirtyi WHA:n Winnipeg Jetsiin samana vuonna 12. lokakuuta. Hänet kaupattiin kesken kauden Quebec Nordiquesiin, josta hänet kuitenkin myytiin takaisin Winnipegiin vielä samana keväänä. Winnipegissä hän pelasi vuoden 1981 loppuun. Mattsson voitti WHA:n mestaruuden 1979 ja jatkoi joukkueessa, kun Winnipeg siirtyi pelaamaan NHL:n puolelle liigojen yhdistyessä. Kauden 1981–1982 Mattsson pelasi CHL-liigassa. Seuraavaksi kaudeksi hän siirtyi Minnesota North Starsiin ja sieltä edelleen Los Angeles Kingsiin, jossa lopetti NHL-uransa. Tammikuussa 1984 Mattsson jäi historiankirjoihin, kun hän pysäytti Wayne Gretzkyn 51 ottelun pisteputken. Pelejä Mattssonille kertyi NHL:n runkosarjassa 92 ja WHA:ssa 68. Mattsson pelasi maajoukkueessa yhteensä 45 ottelua. Hän puki Suomen paidan päälleen kuitenkin vain kerran MM-kisoissa ja kahdesti Kanada Cupissa. ==Muuta== Pelaajauransa jälkeen Mattsson on toiminut perheyritys Insta Group Oy:n hallituksen kokopäiväisenä puheenjohtajana. Mattsonilla on kaksi lasta, Niklas ja Nora, jotka ovat myös jo Insta Groupin hallituksessa. Markus Mattsson on saanut isänsä Finn Mattssonin tavoin teollisuusneuvoksen arvonimen. (ei-vapaa) ==Saavutukset ja palkinnot== *2 Suomen mestaruutta (1986, 1987) *1 SM-hopea *1 WHA:n mestaruutta, Avco Trophyä (1979) *SM-sarjan vuoden tulokas (1975) *Lynces Academicin parhaan maalivahdin patsas (1986) *Valinta SM-liigan All Stars -kentälliseen (1986) *New York Islanders varasi Mattssonin NHL:ään numerolla 87 vuonna 1977 *Suomen Jääkiekkoleijona #111 ==Tilastot== 1973–1974 Ilves SMS JEM 3 3,00 1973–1974 Ilves A-SMS 1974–1975 Ilves SMS 15 0 JMM 5 1 2,80 0 1975–1976 Ilves SML 16 2 89,5 MM 0 JEM 4 4,00 1976–1977 Ilves SML KC 2 1 10,50 0 1977–1978 Winnipeg Jets WHA 10 4 3,52 0 88,3 1977–1978 Tulsa Oilers CHL 2 1 3,91 0 86,7 1977–1978 Quebec Nordiques WHA 6 1 6,77 0 81,9 1978–1979 Winnipeg Jets WHA 52 25 3,63 0 88,3 1979–1980 Winnipeg Jets NHL 21 5 3,25 2 1979–1980 Tulsa Oilers CHL 20 10 2,81 2 89,7 1980–1981 Winnipeg Jets NHL 31 3 4,50 1 1980–1981 Tulsa Oilers CHL 5 3 2,01 1 92,5 1981–1982 Tulsa Oilers CHL 50 26 3,95 0 86,4 1 0 7,00 0 KC 2 0 7,50 0 1982–1983 Minnesota North Stars NHL 2 1 3,60 1 91,4 1982–1983 Birmingham South Stars CHL 28 17 3,31 1 90,5 1982–1983 Los Angeles Kings NHL 19 5 4,34 1 85,7 1983–1984 Los Angeles Kings NHL 19 7 4,31 1 85,1 1983–1984 New Haven Nighthawks AHL 31 16 3,88 0 88,5 1984–1985 Tappara SML 26 3,88 0 1985–1986 Tappara SML 33 3,20 91,3 8 1,38 94,3 1986–1987 Tappara SML 33 19 3,09 3 87,6 9 7 3,00 1 90,4 ==Lähteet== * *Jussi Heimo: Maalivahdista yhtiön omistajaksi Jääkiekkolehti 2008 nro. 6, s. 63 *Mattssonin tiedot Jääkiekkomuseon sivulla * * * * Markus Mattsson nhlfinns.com:ssa *Markus Mattsson hockey-reference.comissa ===Viitteet=== Luokka:Suomalaiset jääkiekkomaalivahdit Luokka:Jarmo Wasaman muistopalkinnon voittajat Luokka:Urpo Ylönen -palkinnon voittajat Luokka:New York Islandersin varaamat pelaajat Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1957 syntyneet Luokka:Elävät henkilöt